Document ID: 31999R2336

KOMISJONI MÄÄRUS (EÜ) nr 2336/1999,
3. november 1999,
millega muudetakse määrust (EÜ) nr 1371/95, millega kehtestatakse ekspordilitsentside süsteemi üksikasjalikud rakenduseeskirjad munasektoris
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta,1 viimati muudetud komisjoni määrusega (EÜ) nr 1516/96,2 eriti selle artikli 3 lõiget 2, artikli 8 lõiget 13 ja artiklit 15,
ning arvestades, et:
(1) komisjoni määrusega (EMÜ) nr 1371/953 (viimati muudetud määrusega (EÜ) nr 1008/984) kehtestatakse ekspordilitsentside süsteemi üksikasjalikud rakenduseeskirjad munasektoris;
(2) praegused ekspordilitsentside kehtivusaega käsitlevad sätted põhjustavad litsentsitaotluste arvu kunstlikku tõusu iga kuu alguses, mis raskendab asjaomase korra iganädalast haldamist; sellest tulenevalt tuleks kehtivusaeg määrata kindlaks päevades, mitte kuudes;
(3) saadud kogemusi silmas pidades tuleks määruse (EÜ) nr 1371/95 artikliga 4 ettenähtud litsentside viivitamata väljaandmise korda lihtsustada ning näha ette ettevõtjatele antavad tagatised seoses selliste litsentside väljaandmise ja kehtivusega; kõnealused litsentsid peaksid siiski piirduma lühiajaliste äritehingutega, selleks et vältida kõnealuse määruse artikliga 3 ettenähtud menetlusest kõrvalehoidmist;
(4) liikmesriikide ja komisjoni vahelise teabevahetuse eeskirjad tuleks viia vastavusse viivitamata väljaantavaid litsentse käsitlevasse korda tehtavate muudatustega;
(5) määruse (EÜ) nr 1371/95 I lisas kindlaksmääratud tagatisi tuleb kohandada vastavalt toetustesse viimati tehtud muudatustele;
(6) käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1371/95 muudetakse järgmiselt.
1. Artikli 2 lõige 1 asendatakse järgmisega:
"1. Ekspordilitsentsid kehtivad 90 päeva jooksul alates nende tegelikust väljaandmise kuupäevast määruse (EMÜ) nr 3719/88 artikli 21 lõikes 2 määratletud tähenduses."
2. Artikkel 4 asendatakse järgmisega:
"Artikkel 4
Ettevõtja taotlusel ei kohaldata kuni 25tonniseid tootekoguseid käsitlevate litsentsitaotluste suhtes artikli 3 lõikes 4 osutatud erimeetmeid ja taotletud litsentsid antakse välja viivitamata.
Sellistel juhtudel on olenemata artikli 2 lõikest 1 litsentside kehtivusaeg piiratud viiele tööpäevale alates nende tegelikust väljaandmise kuupäevast määruse (EMÜ) nr 3719/88 artikli 21 lõikes 2 määratletud tähenduses ning litsentsitaotluse ja litsentsi lahtrisse 20 tehakse vähemalt üks järgmistest märgetest:
- Certificado válido durante cinco días hábiles y no utilizable para la aplicacin del artículo 5 del Reglamento (CEE) n° 565/80,
- Licens, der er gyldig i fem arbejdsdage, og som ikke kan benyttes til at anvende artikel 5 i forordning (EØF) nr. 565/80,
- Fünf Werktage gültige und für die Anwendung von Artikel 5 der Verordnung (EWG) Nr. 565/80 nicht verwendbare Lizenz,
- 5 () . 565/80,
- Licence valid for five working days and not useable for the purposes of Article 5 of Regulation (EEC) No 565/80,
- Certificat valable 5 jours ouvrables et non utilisable pour l'application de l'article 5 du rglement (CEE) n° 565/80,
- Titolo valido cinque giorni lavorativi e non utilizzabile ai fini dell'applicazione dell'articolo 5 del regolamento (CEE) n. 565/80,
- Certificaat met een geldigheidsduur van vijf werkdagen en niet te gebruiken voor de toepassing van artikel 5 van Verordening (EEG) nr. 565/80,
- Certificado de exportaão válido durante cinco dias úteis, não utilizável para a aplicaão do artigo 5.o do Regulamento (CEE) n.o 565/80,
- Todistus on voimassa viisi arkipäivää eikä sitä voi käyttää sovellettaessa asetuksen (ETY) N:o 565/80 5 artiklaa,
- Licensen är giltig fem arbetsdagar men gäller inte vid tillämpning av artikel 5 i förordning (EEG) nr 565/80.
Vajaduse korral võib komisjon peatada käesoleva artikli kohaldamise."
3. Artikli 7 lõige 1 asendatakse järgmisega:
"1. Liikmesriigid saadavad komisjonile igal reedel alates kella 13.00 faksi teel eelmise ajavahemiku kohta:
a) artiklis 1 osutatud ja jooksva nädala esmaspäevast reedeni esitatud ekspordilitsentside taotlused, märkides, kas need kuuluvad artikli 4 rakendusalasse;
b) kogused, mis on hõlmatud eelmisel kolmapäeval välja antud ekspordilitsentsidega, v.a artikli 4 alusel viivitamata välja antud litsentsidega;
c) kogused, mille puhul on ekspordilitsentsi taotlused eelmise nädala jooksul vastavalt artikli 3 lõikele 6 tagasi võetud."
4. I ja II lisa asendatakse käesoleva määruse lisadega.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolevat määrust kohaldatakse alates 22. novembrist 1999 taotletavate litsentside suhtes.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 3. november 1999

Labels: 3
17